DA    DA 
 
 
 EUROPA -
KOMMISSIONEN   
Bruxelles, den 21.4.2015  
COM(2015) 166 final  
  
Henstilling med henblik på  
RÅDETS AFGØRELSE  
om udpegelse af De Europæiske Kulturhovedstæder 2019 i Bulgarien og Italien  
  
DA 2   DA BEGRUNDELSE  
I Europa -Parlamentets og Rådets afgørelse nr. 1622/2006/EF af 24. oktober 2006 om en 
fællesskabsaktion vedrørende Den Europæiske Kulturhovedstad 2007 -20191 fastlægges 
proceduren for udpegelse af europæiske kulturhovedstæder. I henhold til artikel 2 i afgørelsen 
udpeges to byer i to medlemsstater til europæiske kulturhovedstæder efter tur f ra 2009 i 
overensstemmelse med den rækkefølge, der er fastsat i bilaget til afgørelsen. 
Kulturhovedstæderne skal i 2019 ligge i hhv. Bulgarien og Italien.  
Udvælgelsen af de europæiske kulturhovedstæder for 2019 i Bulgarien og Italien foregår som 
følger.  
En indkaldelse af ansøgninger offentliggøres af hver af de berørte medlemsstater senest seks 
år inden arrangementets start. En jury bestående af 13 uafhængige eksperter fra kultursektoren 
indkaldes til et indledende udvælgelsesmøde senest fem år før aktionen . Juryen vurderer de 
indkomne ansøgninger på grundlag af de kriterier, der er fastsat i artikel 4 i afgørelse nr. 
1622/2006/EF, og opstiller en liste over kandidatbyer, hvis kandidatur skal vurderes mere 
indgående, når de har udarbejdet en fuldstændig ansø gning.  
Ni måneder efter det indledende udvælgelsesmøde indkalder hver af de berørte medlemsstater 
juryen til et møde for at foretage den endelige indstilling. Efter en omfattende vurdering af de 
byer, der i første omgang er blevet udvalgt, på grundlag af d e kriterier, der er fastsat for 
aktionen, anbefaler juryen én by i hver af de pågældende medlemsstater.  
På grundlag af disse anbefalinger indstiller hver medlemsstat en by som sin europæiske 
kulturhovedstad og underretter Europa -Parlamentet, Rådet, Kommiss ionen og 
Regionsudvalget herom, senest fire år før arrangementet skal begynde.  
Europa -Parlamentet kan inden for en frist på tre måneder fra modtagelsen af indstillingerne 
fremsende en udtalelse til Kommissionen.  
Rådet, der træffer afgørelse på grundlag a f en henstilling fra Kommissionen, udpeger officielt 
de pågældende byer som europæiske kulturhovedstæder for det år, indstillingen vedrører.  
Efter de to udvælgelsesrunder beskrevet ovenfor anbefalede juryen i sine rapporter fra hhv. 
oktober 2014 og novemb er 2014, at Plovdiv (Bulgarien) og Matera (Italien) bliver europæiske 
kulturhovedstæder i 2019. Bulgarien og Italien meddelte indstillingerne til Europa -
Parlamentet, Rådet, Kommissionen og Regionsudvalget i hhv. december 2014 og februar 
2015.  
Europa -Parlam entet sendte en positiv udtalelse til Kommissionen i marts 2015.  
I overensstemmelse med artikel 9, stk. 3, i afgørelse nr. 1622/2006/EF forelægger 
Kommissionen hermed vedlagte henstilling for Rådet om den officielle udpegelse af Plovdiv 
og Matera i hhv. B ulgarien og Italien til europæiske kulturhovedstæder i 2019.  
                                                 
1 EUT L 304 af 3.11.2006, s. 1.  
DA 3   DA Henstilling med henblik på  
RÅDETS AFGØRELSE  
om udpegelse af De Europæiske Kulturhovedstæder 2019 i Bulgarien og Italien  
 
RÅDET FOR DEN EUROPÆISKE UNION HAR — 
under henvisning til traktaten om Den Europæiske Unions funktionsmåde,  
under henvisning til Europa -Parlamentets og Rådets afgørelse nr. 1622/2006/EF af 24. 
oktober 2006 om en fællesskabsakti on vedrørende Den Europæiske Kulturhovedstad 2007 -
20192, særlig artikel 9, stk. 3,  
under henvisning til henstilling fra Europa -Kommissionen,  
under henvisning til juryens rapporter fra oktober og november 2014 vedrørende udpegelse af 
de europæiske kulturhov edstæder i Bulgarien og Italien, og  
ud fra følgende betragtning:  
Kriterierne i artikel 4 i afgørelse nr. 1622/2006/EF er helt opfyldt — 
VEDTAGET DENNE AFGØRELSE:  
Artikel 1  
Plovdiv og Matera udpeges til "Europæiske Kulturhovedstæder 2019" i henholdsvis Bu lgarien 
og Italien.  
                                                 
2 EUT L 304 af 3.11.2006, s. 1.  
DA 4   DA Artikel 2  
Denne afgørelse træder i kraft dagen efter offentliggørelsen i Den Europæiske Unions 
Tidende .  
Udfærdiget i Bruxelles, den  
 På Rådets vegne   
 
 Formand